open-index/open-wikipedia-markdown huggingface dataset:
You Owe Me (երգ, The Chainsmokers)

**«You Owe Me»**, ամերիկյան դուո *[[the Chainsmokers]]*-ի երգ։ Երգի հեղինակել են Ալեքս Փոլը և Էնդրյու Թեգգարթը։ Երգի բառերը գրել են Փոլը, Թեգգարթը, Էմիլի Ուորենը, Չելսի Ջեյդը։ *«You Owe Me»* երգի պրոդյուսորներն են Շոն Ֆրենքը և Դուոն։ Երգը թողարկվել է *Disruptor Records*-ի և *[[Columbia Records]]*-ի կողմից 2018 թվականի փետրվարի 16-ին, որպես դուետի երկրորդ ստուդիական ալբոմ՝ *Sick Boy*-ի երկրորդ սինգլ։

## Նախապատմություն
2018 թվականի փետրվարի 14-ին *[[the Chainsmokers]]*-ը սոցիալական ցանցերում հրապարակեց սինգի թողարկման օրը և կազմը։ Կազմի վրա պատկերված է ափսեի վրա դրված և սրտի ձև ունեցող սթեյք, որը շրջապատված է բանջարեղենով։ Մեկ օր հետո նրանք հրապարակեցին աուդիո նախադիտում։ Երգը համեմատվել է *[[Twenty One Pilots]]*-ի ձայնի փոփոխության հետ, քանի որ դուետը փոխեց էլեկտրոնային պարային երաժշտության ոճը՝ «փոփ-փանք կիթառի և ոչ մշտական սինթային տողի», «ռադիո-բարեկամական» այլընտրանքային ռոք ձայնի։

## Ստեղծագործություն
Երգը նկարագրվեց, որպես «փափուկ եղջյուր» և կիթառի կրկնվող ակորդ պարունակող։ Նաև նկարագրվել է, որպես «ընկճվածության մռայլ և դաժան պատկերում, և մեդիայի՝ հիմիկվա կյանքի վրա ունեցած ազդեցությունը»։

## Տեսահոլովակ
Տեսահոլովակի պրոդյուսերն Ռորի Կրամերն է։ Տեսահոլովակում *[[the Chainsmokers]]* խմբի անդամները հանդես են գալիս, որպես վամպիրներ, ովքեր առանձնատունը մանրակրկիտ մաքրելուց հետո ուտում են իրենց հյուրերին։

## Երգացանկ

## Անձնակազմ
Վերցված է Tidal-ից։
* The Chainsmokers - պրոդյուսեր, ձայնագրող օպերատոր
* Էմիլի Ուորեն - դաշնամուր
* Շոն Ֆրենք - պրադյուսեր, միքսինգ
* Քրիս Գեհրինգեր - ձայնագրություն

## Հիթ-շքերթներ

## Թողարկման պատմություն

## Ծանոթագրություններ

Կատեգորիա:2018 երգեր
Կատեգորիա:2018 սինգլներ
Բրենդոն Լյուիս

**Բրենդոն Քեննեթ Լյուիս** (; ), բրիտանացի քաղաքական գործիչ, Պահպանողական կուսակցության նախագահ և առանց պաշտոնի նախարար (2018-2019 թվականներ), անվտանգության կրտսեր նախարար (2019 թվականից)։

## Կենսագրություն
Ավարտել Է Բուքինգհեմյան համալսարանը, ստացել է տնտեսագիտության և իրավունքի դիպլոմներ և իրավունքի մագիստրոսի աստիճան Լոնդոնի թագավորական քոլեջում։ Մինչև 2012 թվականը Էսսեքսում գլխավորել է մասնավոր դպրոցների ցանցի զարգացման աշխատանքը։

### Քաղաքական կարիերա
2010 թվականի խորհրդարանական ընտրություններում հաղթանակ է տարել Նորֆոլկ կոմսության Գրեյթ Յարմութ ընտրատարածքում՝ 43,1% արդյունքով՝ ընդդեմ լեյբորիստ Թոնի Ռայթի (արդյունքը 33,2%), ով ցանկանում էր վերընտրվել, ինչպես նաև մի քանի այլ ուժեղագույն մրցակիցներից հանդեպ։

2012 թվականին ստանձնել է համայնքների և տեղական ինքնակառավարման նախարարի խորհրդարանական օգնականի պաշտոնը՝ իր պաշտոնավարման ընթացքում ստանալով հարցերի լայն շրջանակ՝ տեղական ինքնակառավարում, հակահրդեհային ծառայություններ, աշխատանքային փողոցներ (high streets), քաղաքային կենտրոններ, շուկաներ, ճանապարհային ուղենիշներ (ճանապարհորդներ) և փաբեր։

2014 թվականի հուլիսի 15-ին նշանակվել է բնակարանային տնտեսության և պլանավորման կրտսեր նախարար՝ Դևիդ Քեմերոնի կոալիցիոն կառավարության գոյության ընթացքում առաջին անգամ այդ երկու պորտֆելները միավորվել է մեկ անձի լիազորությունների մեջ։

2016 թվականի սեպտեմբերի 29-ին Եղիսաբեթ II թագուհին հաստատել է Բրենդոն Լյուիսի ընդգրկումը Մեծ Բրիտանիայի գաղտնի խորհրդի կազմում։

2016 թվականի հուլիսի 16-ին Լյուիսը նշանակվել է Հոում գրասենյակում ոստիկանների և հակահրդեհային ծառայությունների կրտսեր նախարար (Մեծ Բրիտանիայի՝ Եվրոպական միությունում անդամակցության հարցով հանրաքվեին նախապատրաստվելիս, որի ելքը հանգեցրել Է Դևիդ Քեմերոնի պաշտոնաթողությանը, քարոզել է դուրս գալու օգտին)։

2017 թվականի հունիսի 8-ին արտահերթ խորհրդարանական ընտրություններում կրկին հաղթանակ է տարել իր նախկին օկրուգում ՝ այս անգամ 54,1% (11,2%-ով ավելի, քան 2015 թվականի ընտրություններում) արդյունքով՝ մրցակիցներից ուժեղագույն՝ լեյբորիստ Մայք Սմիթի Քլերի 36,1%-ի դիմաց։

2017 թվականի հունիսի 11-ին Թերեզա Մեյի երկրորդ կառավարության ձևավորման ժամանակ Լյուիս Բրենդոնի կարգավիճակը բարձրացվել է՝ ստանալով ներգաղթի կրտսեր նախարարի պաշտոն՝ կառավարության նիստեր այցելելու իրավունքով։

2018 թվականի հունվարի 8-ին կառավարությունում զանգվածային վերադասավորումների ընթացքում ազատվել է նախկին պաշտոնից և ստացել երկու նոր նշանակումներ՝ Պահպանողական կուսակցության նախագահ և նախարար՝ առանց պորտֆելի։
### Ջոնսոնի կառավարությունում
2019 թվականի հուլիսի 24-ին Բորիս Ջոնսոնի կառավարության ձևավորման ժամանակ նշանակվել է ներքին գործերի նախարարությունում անվտանգության հարցերով կրտսեր նախարար՝ անհրաժեշտության դեպքում կաբինետ այցելելու իրավունքով։

## Ծանոթագրություններ

## Արտաքին հղումներ
* 
* 
* 

Կատեգորիա:Մեծ Բրիտանիայի քաղաքական գործիչներ
Կատեգորիա:Միացյալ Թագավորության համալսարանների կամ քոլեջների շրջանավարտներ
Մատենագրութիւնք (5090, Պետրոս Արագոնացի)

**Մատենագրութիւնք** (5090), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5090 թվի տակ։ Ձեռագիրը գրվել է 15-րդ դարում Վարդան անանուն գրիչի կողմից։ Գրված է թղթի վրա, որը ունի 16x13 չափս։ Ձեռագիրը կազմված է 284  թերթից։ Գրված է երկսյուն, միասյուն, բոլորգրով։ Ունի կիսախորան մանրանկարներ։ Կազմը՝ կաշեպատ տախտակ, աստառը՝ շերտազարդ կտավ։ Հիշատակարաններ գրչի՝ 187ա, հետագայի՝ պահպանակ Դ (1681 թ.), Ա (1769 թ.), 260բ (1904 թ.):
## Բովանդակություն
* Գիրք Առաքինութեանց, Գիրք Մսլութեանց, Յաղագս ութն երանութեանց։
* Ընդդէմ նոցա, որ ասեն ոչ գոյ աստուած։
## Ծանոթագրություններ

Կատեգորիա:Մատենադարանի ձեռագրեր
Թոմաս Բառնեթ (նկարիչ)

**Թոմաս Բառնեթ** (), ամերիկացի ճարտարապետ և նկարիչ, իմպրեսիոնիստ, որ ճանաչում է ձեռք բերել ԱՄՆ ճարտարապետության և գեղանկարչության ոլորտում ստեղծած աշխատանքների շնորհիվ։

## Կենսագրություն
Ծնվելէ 1870 թվականի փետրվարի 11-ին Միսսուրի նահանգի Սենթ-Լուիս քաղաքում։

Ճարտարապերություն սովորել է իր հոր՝ Ջորջ Բառնեթի մոտ, որ հայտնի էր Միսուրի նահանգի հասարակական և պատմական շենքերի նախագծերով։ 1886 թվականին ավարտելով Սենթ Լուիսի համալսարանը, իր եղբոր՝ Ջորջ Դենիս Բառնեթի, և խորթ եղբոր՝ Ջոն Իգնաթիուս Հայնեսի հետ Թոմաս Բառնեթը հիմնադրել է Barnett, Haynes & Barnett ճարտարապետական ֆիրման, որն աշխատել է իրենց հոր՝ Ջորջի ավանդույթներով և ազդել Սենթ Լուիսի արտաքին տեսքի վրա։

1904 թվականին Բառնեթն աշխատել է Սենթ Լուիսի Համաշխարհային ցուցահանդեսի ճարտարապետության հանձնաժողովում և անձամբ նախագծել  *Palace of Liberal Arts*, ինչի համար ստացել է ոսկե մեդալ ճարտարապետության համար։  Հաջորդ տարի նա արժանացել է ճարտարապետության համար բրոնզե մեդալի Փորթլենդում (Օրեգոն նահանգ) անցկացված *Lewis and Clark Centennial Exposition* ցուցահանդեսում։

240 px|right|thumb|Որմնանկար ''Riches of the Mines''
Հետո Թոմաս Բառնեթը սկսել է զբաղվել գեղանկարչությամբ։ Սովորել է Պոլ Կառնոյերի մոտ, նկարել է իմպրեսիոնիստական ոճով։ Նրա նկարները ցուցադրվել են և լավ ընդունվել։ Նա մասնակցել է Պանամա-Խաղաղօվկիանոսյան միջազգային ցուցահանդեսում՝ Նյու Յորքի *Society of Independent Artists* ընկերության  առաջին ցուցահանդեսում, որ անցկացվել է Ցինցինատիի պատկերասրահում։ Նկարիչն արժանացել է *Bronze Medal for Painting* բրոնզե մեդալի *Lewis and Clark Centennial Exposition* ցուցահանդեսում և *St. Louis Artist’s Guild* գիլդիայի  *First Ives Landscape Prize* մրցանակին։ 1922 թվականին ստեղծել է *Riches of the Mines* որմնանկարը Միսուրի նահանգի Կապիտոլիումում ()՝ նրա մայրաքաղաք Ջեֆերսոն Սիթիում։

Մահացել է 1929 թվականի սեպտեմբերի 23-ին Մասաչուսեթս նահանգի Գլոստերե քաղաքում (այլ տվյալներով Բոստոնում)։

## Աշխատանքներ
Թոմաս Բառնեթը եղել է բազմաթիվ ասոցացիաների և գիլդաների անդամ։ Իր ճարտարապետական ծրագրերի համար, որոնց թվում կան կոմերցիոն և բնակելի շենքեր, ինչպես նաև շատ կրոնական կառույցներ, նա արժանացել է մի շարք պարգևների։ Նրա նկարները գտնվում են ԱՄՆի բազմաթիվ թանգարաններում, մասնավորապես Չիկագոյի արվեստի ինստիտուտում, Դետրոյթի արվեստի ինստիտուտում, Սենթ Լուիսի պատկերասրահում, Միսուրիի պատմական թանգարանում, Միսուրիի համալսարանի արվեստի և հնագիտության թանգարանում և այլն։


File:Adolphus01.jpg|*Ադոլֆուս հյուրանոցը Դալլասում*, 1912
File:Cathedral Parish of St Pat, El Paso.jpg|*Սուրբ Պատրիկի տաճարտ Էլ Պասոյում*, 1914
File:Front of St. Clement Chicago.jpg|*Սուրբ Կլեմենթի կաթոլիկ եկեղեցին Չիկագոյում*, 1917
File:Busch Mausoleum 2013.jpg|*Ադոլֆուս Բուշի դամբարանը Բելֆոնտին գերեզմանատանը, Սենթ Լուիս*, 1915



File:Barnett forestparklandscape2.jpg|*Forest Park Landscape*, 1916
File:Barnett winter painting.jpg|*In the Heart of the Ozarks*, 1925
File:Mid Winter 1929.jpg|*Mid Winter*, 1929


## Ծանոթագրություններ

## Արտաքին հղումներ
* Thomas P. Barnett
* Thomas P. Barnett 

Կատեգորիա:Ամերիկացի ճարտարապետներ
Կատեգորիա:Ամերիկացի նկարիչներ
Դմիտրի Իվանով

**Դմիտրի Իգորևիչ Իվանով** (), ռուս ֆուտբոլիստ, կիսապաշտպան, պաշտպան։ «Խիմկի» ակումբի խաղացող։

## Կարիերա
Սանկտ Պետերբուրգի ֆուտբոլի սան է, Լոկոմոտիվի մանկապատանեկան դպրոցի շրջանավարտ (մարզիչ՝ Անատոլի Դմիտրոպուլո)։ 2005 թվականին 18 տարեկան հասակում կատարել է նորամուտը «Պետրոտրեստի» կազմում, որը հանդես էր գալիս Առաջին դիվիզիոնում, Պետրոտրեստի կազմում անցկացրել է երկու մրցաշրջան, 19 տարեկան հասակում եղել է թիմի ավագը։ 2007 թվականին տեղափոխվել է Պետերբուրգի այլ ակումբ՝ «Դինամո», որի կազմում անցկացրել է 21 խաղ Երկրորդ դիվիզիոնում և մեկ գավաթային խաղ ընդդեմ «Բալթիկա-2-ի»։ 2006-2007 թվականներին Երկրորդ դիվիզիոնի «Արևմուտք» գոտու հավաքականի կազմում մասնակցել է ՊՖԼ Հույս գավաթի ամենամյա ավանդական երիտասարդական մրցաշարին։ Դրանից հետո տեղափոխվել է Ռոստով, որը նպատակ ուներ վերադառնալ Պրեմիեր Լիգա, 2008 թվականի մրցաշրջանի առաջին մրցաշրջանի վերջում տեղ ստանալով Օլեգ Դոլմատովի թիմի հիմնական կազմում, Իվանովն այնուամենայնիվ վարձավճարով տեղափոխվել է Անժի, որի հետ 2008 թվականին կնքել է եռամյա պայմանագիր։ Ընդհնուր առաջին դիվիզիոնում անցկացրել է 63 խաղ՝ խփելով 4 գոլ։ 2009 թվականի մրցաշրջանը բաց է թողել ծանր վնասվածքի պատճառով։ Պրեմիեր Լիգայում նորամուտը կատարել է 2010 թվականի մարտի 20-ին՝ «Պերմի Ամկար» ակումբի դեմ խաղում փոխարինելով Զուրաբի Արզիանիին։ 2011 թվականի ապրիլի 14-ին վարձավճարային հիմունքներով տեղափոխվել է Կասպիական «Դագդիզել» ակումբ։ 2012 թվականի սեպտեմբերի 4-ին տեղափոխվել է «Պետրոտրեստ», որը հանդես էր գալիս ՖԱԼ-ում, որտեղ 2012/13 մրցաշրջանում մասնակցել է ընդ
ամենը մեկ խաղի։ Հաջոր երեք տարին անցկացրել է Յուրի Գազաևի Վոլգար ակումբում, որտեղ հիմնականում խաղացել է պաշտպանության գծում՝ դառնալով թիմի հիմնական խաղացողներից մեկը։ 2016 թվականի ամռանը տեղափոխվել է «Ֆակել» ակումբ, ապա խաղացել է  «Տյումենում»։ 2017/18 մրցաշրջանի գարնանային հատվածն անցկացրել է «Վոլգարի» կազմում։ 2018 թվականի ամռանը դարձել է «Խիմկի» ակումբի խաղացող։

### Ձեռքբերումներ
* Երկրորդ դիվիզիոնի հաղթող - 2013/2014 («Հարավ» տարածաշրջան)
* ՖԱԼ գավաթի դափնեկիր - 2015
* ՊՖԼ «Հույս» գավաթի դափնեկիր - 2006

## Ծանոթագրություններ

## Արտաքին հղումներ
* Դմիտրի Իվանովի էջը Газета. Ru կայքում
* 
* 

Կատեգորիա:Անժիի ֆուտբոլիստներ
Կատեգորիա:Դինամո Սանկտ Պետերբուրգի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վոլգարի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տյումենի ֆուտբոլիստներ
Կատեգորիա:Ֆակելի ֆուտբոլիստներ
Էսպոո

**Էսպոո** ( ,   *Էսբյու*), քաղաք Ֆինլանդիայում, երկրի՝ մեծությամբ երկրորդ քաղաքը։ Տարածքը կազմում է 528,03 կմ², որից 312,29 կմ² ցամաք է, 17,94 կմ² ներքին ջրեր են, իսկ մնացած 197,80 կմ²՝ ծով։

Տեղակայված է երկրի հարավում՝ Բալկանի Ֆիննական ծոցի ափի վրա։ Լինելով Հելսինկիի քաղաք-արբայնակ՝ մտնում է Մեծ Հելսինկիի կազմի մեջ։

Էսպոոն պաշտոնապես համարվում է երկլեզու քաղաք։ Բնակչության մեծ մասը (83,6%) խոսում է ֆիններեն, իսկ մյուսները (8,3%)՝ շվեդերեն։ Բնակչության 8%-ի համար ֆիններենը և շվեդերենը մայրենի լեզուներ չեն։

2012 թվականին Էսպոոն եղել է Ֆինլանդիայի նվազագույն դոտացիոն մունիցիպալիտետը, որը իր գործունեությունը ծավալել է ներքին ինքնաֆինանսավորման հաշվին։ Ըստ 2012 թվականի մունիցիպալիտետական ընտրությունների արդյունքների, կանանց բաժինը քաղաքային սովետում ամենաշատը եղել է Ֆինլանդիայում (ավելի քան 53 %)։ Քաղաքային սովետի ներկայացուցիչը 2013 թվականից մինչև 2015 թվականների ընթացքում եղել է Թիմո Սոյնին` Իսկական ֆիններ կուսակցության առաջնորդը։

Քաղաքի օրը նշվում է օգոստոսի 27-ին։

## Բնակչություն

## Սպորտ
Քաղաքում գործում է Հոնկա ֆուտբոլային ակումբը, որը մասնակցում է Ֆինլանդիայի Վեյկաուսլիգա բարձրագույն մրցարշավի չեմպիոնատին, ինչպես նաև՝ հոկեյի էսպոո Բլյուզ ակումբը, որը մասնակցում է ֆիննական ՍՄ մրցարշավին։

1990 թվականի մարտի 8-14-ը Բարոնա մրցասպարեզի սառցադաշտում տեղի ունեցավ հոկեյի կանանց առաջնությունը, այդ թվում նաև վերջնախաղը և 3-րդ հորիզոնականի համար պայքարը, որտեղ Ֆինլանդիայի կանանց թիմը հաղթեց Շվեդիայի թիմին 8:2 հաշվով և դարձավ կանանց թիմերի աշխարհի չեմպիոնատի հնգակի բրոնզե մեդալակիր։

## Քաղաքակրթություն և արվեստ
1985 թվականից քաղաքում գործում է երիտասարդական թատրոն (), որը Ֆինլանդիայի ամենահին մանկական և պատանեկական թատրոնն է։

Էսպոոն հայտնի մեղեդային դեթ մետալ Children of Bodom խմբի և նրա անդամների մեծ մասի ծննդավայրն է։ Էսպոոյում է գտնվում Բոդոմ լիճը, որտեղ կատարած սպանությունը դարձել է խմբի անվան հիմքը։

## Տեսարժան վայրեր
* Մորմոնների տաճար
* Fortum ընկերության ղեկավար կայան
* Աալտո համալսարան 
* «Serena» ակվապարկ
* Microsoft Mobile ընկերության ղեկավար կայան
* Remedy Entertainment տեսախաղերը ստեղծողների ղեկավար կայան

## Պատկերասրահ

Պատկեր:Fortum HQ.jpg|Fortum ընկերության ղեկավար կայան
Պատկեր:Helsinki University of Technology auditorium.jpg|Աալտո համալսարանի գլխավոր շինություն
Պատկեր:Nokia HQ.jpg|Microsoft Mobile ընկերության ղեկավար կայան
Պատկեր:Espoo districts.png|էսպոոյի 55 շրջաններ


## Հարևան քաղաքներ
*  Էստերգոմ, Հունգարիա 
*  Գատչինա, Ռուսաստան
*  Իրվինգ, ԱՄՆ
*  Կյոգե, Դանիա
*  Կոնգսբերգ, Նորվեգիա
*  Կրիստիանստադ, Շվեդիա
*  Նիմմե, Էստոնիա
*  Սյոյդաուրկրոուկյու, Իսլանդիա
*  Շանհայ, Չինաստան
*  Սոճի, Ռուսաստան

## Հայտնի բնիկներ
* Լաուրա Լեպիստյո՝ ֆիգուրիստ, որը Եվրոպայի առաջնությունյան անհատական կարգում ստացել է երկրի պատմության մեջ առաջին ոսկե մեդալը։
* Փեթրի Լինդրուս՝ Norther և Ensiferum խմբերի մենակատար։
* Կիմի Ռայկկոնեն՝ Ֆորմուլա 1-ի հայտնի մրցարշավորդ։
* Հելվի Հյամյալյայնեն՝ ֆիննական գրող։
* Սեմ Լեյք՝ գրող, Remedy Entertainment-ի սցենարիստ։

## Տես նաև
* Անդրսահմանային համատեքստում շրջակա միջավայրի վրա ազդեցության գնահատման մասին կոնվենցիա

## Ծանոթագրություններ

## Արտաքին հղումներ
* Էսպոյի մունիցիպալիտետ 

Կատեգորիա:1458 թվականին հիմնադրված բնակավայրեր
Կատեգորիա:Ֆինլանդիայի քաղաքներ
Սպարտակ Ղամբարով

**Սպարտակ Սեմյոնի Ղամբարով** (), հայ իմունաբան։ Բժշկական գիտությունների դոկտոր (1981), պրոֆեսոր (1990): ՌԴ բժշկատեխնիկական ակադեմիայի ակադեմիկոս (2001): ՀՀ ԲԳԱ ակադեմիկոս (2001): Ալերգոլոգիայի և կլինիկական իմունոլոգիայի ամբիոնի վարիչ, պրոֆեսոր։ ՀՀ գլխավոր ալերգոլոգ։

## Կենսագրություն
Սպարտակ Ղամբարովը ծնվել է 1944 թվականի հուլիսի 27-ին, Թբիլիսիում։ 1967 թվականին ավարտել է Երևանի բժշկական ինստիտուտը։ 1967-1980 թվականներին աշխատել է Մոսկվայի Ժողովուրդների բարեկամության (օրգանների և հուսվածքների փոխպատվաստման լաբորատորիա, կրտսեր գիտաշխատող, իմունաբանական խմբի ղեկավար), 1980-2002 թվականներին՝ ՀՀ Վիրաբուժության ինստիտուտներում, միաժամանակ, 1991 թվականից՝ Երևանի պետական բժշկական համալսարանի կլինիկական իմունաբանության և ալերգաբանության ամբիոնի վարիչ, 1996 թվականից՝ նաև Երևանի պետական բժշկական համալսարանի կլինիկայի վարիչ։

Աշխատանքները վերաբերում են իմունաբանության կարգավորման մեխանիզմներին, նյարդաներզատական և իմունային համակարգերի փոխազդեցությանը, բնականոն և ախտաբանական պայմաններում լիմֆոցիտների իոնափոխադրման համակարգերին։

### Գիտական գործունեություն
1974 թվականին պաշտպանել է «Իմունային համակարգում թիմուսկախյալ լինֆոցիտների կարգավորիչ ֆունկցիան» թեմայով թեկնածուական թեզը, 1981 թվականին՝ «T և B-սուպրեսորների ինդուկցիայի և ակտիվության կարգավորման բջջային մեխանիզմները» թեմայով դոկտորականը։ 1995 թվականին Ղամբարովին շնորհվել է պրոֆեսորի գիտական կոչում`ալերգոլոգիա և իմունոլոգիա մասնագիտությամբ։

## Անդամակցություն
* Ալերգաբանների և իմունաբանների ԱՊՀ երկրների ընկերության անդամ (2001)։
* Եվրոպական ակադեմիայի անդամ (2001)։
* ՀՀ բժշկական գիտությունների ակադեմիայի իսկական անդամ
* ՌԴ բժշկա-տեխնիկակական գիտությունների ակադեմիայի իսկական անդամ
* ԵՊԲՀ Գիտական խորհրդի անդամ
* ԵՊԲՀ «Թերապիա» մասնագիտական խորհրդի անդամ
* ԵՊԲՀ Գիտակորդինացիոն խորհրդի անդամ
* ԱՊՀ ալերգոլոգների և կլինիկական իմունոլոգների կազմակերպության կառավարման անդամ
* Ալերգիայի համաշխարհային կազմակերպություն (WAO) անդամ

## Պարգևներ
* ՀՀ գլխավոր ալերգոլոգ 
* Երևան քաղաքի գլխավոր ալերգոլոգ 
* ԵՊԲՀ Հոբելյանական «Ոսկե կրծքանշան»՝ համալսարանին անգնահատելի աջակցություն ցուցաբերած և կրթության, գիտության, բժշկության բնագավառներում անբասիր գործունեության համար, 2005, 2010 
* Երևանի քաղաքապետարանի պատվոգիր «Բարձրակարգ մասնագիտական ծառայությունների մատուցման և բարեխիղճ աշխատանքի համար», 2005
* «Մուխաձե» կրծքանշան, Վրաստան

## Ծանոթագրություններ

## Արտաքին հղումներ
* 

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ իմունաբաններ
Կատեգորիա:Հայ պրոֆեսորներ
Ալտամիրա ազգային անտառ

**Ալտամիրա ազգային անտառ** (), ազգային անտառ Բրազիլիայի Պարա նահանգում։

## Տեղագրություն
Ալտամիրա ազգային անտառը գտնվում է Ամազոն բիոմում։ Ունի 724965.51 հա տարածք։ Այն ընդգրկում է Ալտամիրա, Իտայտուբա և Տրայրան մունիցիպալիտետներից որոշ հատվածներ Պարա նահանգում։ Անտառն ընկած է Ամազոնի հարթավայրերում՝ 180-350 մետր բարձրության վրա։ Ալտամիրան սփռված է Տապաժոս և Շինգու գետերի ջրբաժան գծի միջև։ Այն ներառում է Կուրուայես գետի մի մասը՝ Շինգու ավազանում։ 2009 թվականի տարեկան պլանը թույլատրել է տրամադրել անտառի կառավարման չորս միավորումներ՝ ընդհանուր 380,000 հա, որոնք հատկացվել էին երկու ընկերություններին՝ 40 տարի ժամկետով պայմանագրեր կնքելու և մոտ 900 պաշտոնական աշխատատեղ ստեղծելու համար, որոնց 80 %-ը կլիներ տեղական։

## Շրջակա միջավայր
Տարեկան տեղումների քանակը 2800 մմ է։ Ջերմաստիճանը տատանվում է 24-ից մինչև 33&nbsp;°C, իսկ միջինը՝ 27&nbsp;°C է։ Բուսականությունը մեծ մասամբ բաց խոնավ անտառ է՝ լիանաներով, բայց նաև ներառում է խիտ նախալեռնային խոնավ անտառ և ողողատային անտառ։ Բնապահպանական գնահատման արագ ուսումնասիրության արդյունքում հայտնաբերվել է բուսական աշխարհի 145 ցեղի 212 տեսակ։ Էնդեմիկ ձկնատեսակներից են՝ *Aspidoras poecilus*, *Microschemobrycon elongatus*, *Harttia dissidens* և *Hopliancistrus tricornis*։ Էնդեմիկ պրիմատներն են՝ սպիտակ ամերիկյան փոքրիկ կապիկը (*Mico leucippe*) ու *Ateles marginatus*։

## Պահպանություն
Ալտամիրա ազգային անտառը ստեղծվել է 1998 թվականի փետրվարի 2-ին թիվ 2.483 հրամանագրով և կառավարվում է Չիկո Մենդեսի Կենսաբազմազանության պահպանության ինստիտուտի կողմից (*ICMBio*)։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Նպատակն է աջակցել անտառային ռեսուրսների կայուն բազմակի օգտագործմանը և գիտական հետազոտությունների իրականացմանը՝ շեշտը դնելով հայրենի անտառների կայուն շահագործման մեթոդների վրա։ Պահպանվող տեսակներից են՝ յագուարը (*Panthera onca*), հսկա ջրասամույրը (*Pteronura brasiliensis*) և ամազոնյան մրջնակերը (*Trichechus inunguis*)։

Էկոլոգիական կայանը գտնվում է տարածաշրջանում, որտեղ կան 12 կայուն օգտագործվող պահպանման տարածքներ ու 6 լիարժեք պաշտպանված տարածքներ։ Վերջիններս՝ Ամազոնիա, Ժամանշին, Ռիո Նովո և Սերրա դու Պարդու ազգային պարկերը, ինչպես նաև Սերրա դու Կաշիմբու կենսաբանական արգելոցն ու Տերրա դու Մեյու էկոլոգիական կայանը ընդգրկում են 6670422 հա։ Կայուն օգտագործվող տարածքները ներառում են՝ Տապաժոս բնապահպանական տարածքը և Ալտամիրա, Ամանա, Ժամանշին, Տրայրան և Իտայտուբա I, Իտայտուբա II ու Տապաժոս ազգային անտառները, որոնք ընդհանուր ունեն 7555889 հա տարածք։

## Ծանոթագրություններ

## Աղբյուրներ
*
*
*
*

Կատեգորիա:Բրազիլիայի ազգային անտառներ
Կրայովա

**Կրայովա** (), քաղաք Ռումինիայի Օլթենիա շրջանում, Դոլժ ժուդեցի վարչական կենտրոնն է։

Ըստ 2005 թվականի տվյալների՝ քաղաքի բնակչությունը կազմում է 304 142 մարդ։ 2002 թվականին բնակչության 97,48 %-ը ռումինացիներ էին, 1,5 %-ը՝ գնչուներ, 1 %-ը պատկանում էր այլ ազգությունների։ Բնակիչների մեծամասնությունը ուղղափառ քրիստոնյաներ են։

2016 թվականին բնակչությունը կազմում էր 387 151 մարդ։

## Ստուգաբանություն
Անվան ծագման տարբերակների մեծամասնությունը հանգում են սլավոնական ծագմանը․ ծագել է краль՝ թագավոր բառից։ Արդյունքում անվանումը վերափոխվեց՝ , , բայց սլավոնական վերջածանց «ov»-ը պահպանվել է։

## Աշխարհագրություն
Կրայովան գտնվում է երկրի հարավային հատվածում՝ Ժուի () գետի ափին, Օլթենիա շրջանի կենտրոնական հատվածում՝ Բուխարեստից 227 կմ, իսկ Դունայից՝ 68 կմ հեռավորության վրա։

## Պատմություն
1940 թվականի սեպտեմբերի 7-ին քաղաքում կնքվեց Կրայովյան խաղաղության համաձայնագիրը, ըստ որի՝ Ռումինիան Բուլղարիային էր զիջում Հարավային Դոբրուջա շրջանը, և երկու կողմերը համաձայնեցին նոր տարածքներին հարող տարածքներում կատարել բնակչության փոխանակում։

1944 թվականի հոկտեմբերի 5-ին, ԽՍՀՄ-ի միջնորդությամբ, համաձայնագիր կնքվեց զինվորական համագործակցության մասին Բուլղարիայի կառավարության և Հարավսլավիայի ազատագրման ազգային կոմիտեի միջև՝ Հարավսլավիայի տարածքում ռազմական գործողությունների ժամանակ բուլղարական զորքերի ու ՀԱԱԿ-ի ռազմական գործընկերության և համագործակցության մասին։

## Տնտեսություն
* Automobile Craiova — ավտոմոբիլների արտադրություն
* Electroputere — գնացքաքարշերի արտադրություն

## Մշակույթ
Բուխարեստից հետո Կրայովան ճարտարապետական պատմական հուշարձանների՝ եկեղեցիների, դղյակների և այլ կառույցների թվով զբաղեցնում է երկրորդ տեղը։

## Կրթություն
* Կրայովայի համալսարան

## Տրանսպորտ
Քաղաքի արևելքում՝ կենտրոնից 7 կմ հեռավորության վրա, տեղակայված է Կրայովայի միջազգային օդակայանը։

## Քույր քաղաքներ

* , Կուոպիո
* , Նանտեր
* , Շիյան
* , Սկոպիե

* , Վրացա
* , Լիոն 
* , Ուփսալա 

## Հայտնի բնիկներ
* Մարկուս Կորնել Ֆրոմայեր

## Ծանոթագրություններ

Կատեգորիա:Ռումինիայի քաղաքներ
Լևի Մորթոն

**Լևի Մորթոն** (, ), ամերիկացի քաղաքական գործիչ, ԱՄՆ 22-րդ փոխնախագահ (1889-1893) և Նյու Յորքի 31-րդ նահանգապետ (1895-1896)։

## Կենսագրություն
Մորթոնը ծնվել է Վերմոնտ նահանգի Շորհեմ քաղաքում, միաբանության նախարար Դենիել Օլիվեր Մորթոնի (1788-1852) և Լուկրեցիա Փարսոնսի ընտանիքում (1789-1862)։ Նրա ավագ եղբայրը՝ Դևիդ Օլիվեր Մորթոնը (1815-1859), եղել է 1849-1850 թվականներին՝ Տոլեդոյի քաղաքապետը։

Մանկության տարիներին Լևին թողել է դպրոցը և գնացել է Մասաչուսեթսի Էնֆիլդ քաղաքում դպիր աշխատելու։ Ավելի ուշ աշխատել է Բոսկաուենի դպրոցում։ 1876 թվականին Կոնգրեսի ընտրություններում Մորթոնը պարտվում է, բայց նախագահ Ռեզերֆորդ Հեյզի կողմից նշանակվում է պատվավոր կոմիսար՝ 1878 թվականի Համաշխարհային ցուցահանդեսի համար։

Հանրապետական կուսակցության 46-րդ և 47-րդ համագումարներում Մորթոնն ընտրվել է Կոնգրեսի անդամ։ 1880 թվականին նախագահի թեկնածու Ջեյմս Գարֆիլդը Լևին Մորթոնին առաջարկել է դառնալ փոխնախագահի թեկնածու, սակայն վերջինս հրաժարվել է։ Եթե նա համաձայներ, ապա Գարֆիլդի սպանությունից հետո Մորթոնը Չեստեր Արթուրի փոխարեն կդառնար ԱՄՆ-ի 21-րդ նախագահը։

thumb|left|Հարիսոնի և Մորթոնի նախընտրական պաստառը
1881-1885 թվականներին Մորթոնը զբաղեցնում Էր Ֆրանսիայում ԱՄՆ դեսպանի պաշտոնը, այնտեղ լինելով բավական հայտնի։ Նա օգնեց հաստատել երկու երկրների միջև առևտրային հարաբերություններ, ինչպես նաև 1881 թվականի հոկտեմբերի 24-ին Ազատության արձանի աջ ոտքի բութ մատին առաջին դուրգամն է կպցրել։

1889 թվականին Մորթոնը դարձել է փոխնախագահ։ Իր պաշտոնավարման ընթացքում Գարիսոնը փորձել է օրենք ընդունել, որը օժտված է եղել հարավի աֆրոամերիկացիների ընտրական իրավունքներով, սակայն Մորթոնը չի պաշտպանել օրինագիծը։ Նախագահը նրան մեղադրել է օրինագծի տապալման մեջ։ 1892 թվականի ընտրություններում Մորթոնի պարտությունից հետո, փոխնախագահ է դարձել Էդլայ Ստիվենսոնը։

1895-1896 թվականներին եղել է Նյու Յորքի նահանգապետը։1896 թվականի նախագահական ընտրություններում եղել է թեկնածու, սակայն ի վերջո ընտրվել է Ուիլյամ Մըք Քինլին հանրապետական կուսակցությունից։

## Անձնական կյանք
1856 թվականի հոկտեմբերի 15-ին Լևի Մորթոնն ամուսնացել է Լյուսի Յանգ Քիմբելի հետ, որը նրան մեկ երեխա է պարգևել։ 1873 թվականին կնոջ մահից հետո Մորթոնը ամուսնացել է Աննա Լիվինգստոն Ռիդի հետ։

## Մահ
Մորթոնը մահացել է իր ծննդյան օրը՝ 1920 թվականի մայիսի 16-ին Նյու Յորքի Ռայնբեկ քաղաքում։

## Ծանոթագրություններ

## Արտաքին հղումներ
* Levi P. Morton birthplace
* Ancestors of Levi Parsons Morton

Կատեգորիա:ԱՄՆ դեսպաններ
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի փոխնախագահներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի դիվանագետներ
Կատեգորիա:Ամերիկացի երկարակյացներ
Կատեգորիա:Ամերիկացի պետական գործիչներ
Կատեգորիա:Նյու Յորքի նահանգապետներ
Շարակնոց (5114)

**Շարակնոց** (5114), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5114 թվի տակ։ Ձեռագիրը գրվել է 1423-1424 թվականներին Թովմա աբեղա Մեծոփացի գրիչի կողմից Մեծոփայ վանքում։ Ստացողը եղել է Ստեփանոս կրոնավորը։ Գրված է թղթի վրա, որը ունի 13x9 չափս։ Ձեռագիրը կազմված է 375 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կարմիր կտավ։ Հիշատակարան գրչի՝ 114բ, 146ա, 372ա, հետագայի՝ 267ա (15-րդ դար), 373ա, (15-16-րդ դդ․), 274բ (17-րդ դար)։
## Ծանոթագրություններ

Կատեգորիա:Մատենադարանի ձեռագրեր
Տուլկանյան գերեզման

**Տուլկանյան գերեզման** (), Էկվադորի հյուսիսում՝ Կարչի պրովինցիայի Տուլկան քաղաքում գտնվող գերեզման։ Գերեզմանը հայտնի է նոճիներով և տոպիար ոճով ձևավորված այգիով։ Բրիտանացի բուսաբան Էնթոնի Ջուլիան Հաքսլին իր՝ «Այգեգործության նկարազարդ պատմություն» գրքում Տուլկանյան գերեզմանն անվանել է աշխարհում այս արվեստի ձեռքբերումներից ամենաակնառու օրինակներից մեկը։

Գերեզմանը գտնվում է Տուլկանի մունիցիպալիտետում և տեղակայված է քաղաքի հյուսիս-արևմուտքում։ Գերեզմանի ընդհանուր մակերեսը կազմում է 8 հա։ Կոլումբարիումներում, սկլեպներում և դամբարաններում ամփոփված է ավելի քան 12 400 աճյուն։ Գերեզմանի այգին, որն զբաղեցնում է մոտ 4 հա տարածք, եզերված է ավելի քան երեք հարյուր ծառեր, որոնք ձևավոր էտած են։ Այն բաժանված է 2 զոնաների․ առաջինը գտնվում է գերեզմանի առաջնամասում և կոչվում է «Հիշողությունների պուրակ» (*Parque de los Recuerdos*), իսկ երկրորդը՝ առաջինից առանձին, կոչվում է «Աստծո զոհասեղան» (*Altar de Dios*)։

Տուլկանյան գերեզմանը հիմնվել է 1932 թվականին՝ Սանտյագոյի հին պանթեոնի փոխարեն, որը լրջորեն վնասվել էր 1923 թվականի երկրաշարժի արդյունքում։ Այն ժամանակների կանոնների համաձայն՝ գերեզմանատունը կառուցում էին ոչ բնակելի տարածքներում՝ խուսափելով համաճարակներից։ Կրաքարային բնահողի շնորհիվ գերեզմանատանը լավ են աճում նոճիները։

Գաղափարը՝ գերեզմանատանն այգի հիմնելու, պատկանում էր Խոսե Մարիա Ասել Ֆրանկո Գերրարոյին (), որը 1936 թվականին զբաղեցնում էր Տուլկան մունիցիպալիտետի պուրակների ղեկավարի պաշտոնը։

1984 թվականի մայիսի 28-ին Էկվադորի էկոլոգիական ժառանգության ինստիտուտը գերեզմանը հայտարարել է մշակութային ժառանգության օբյեկտ։ Այդ նույն տարվա օգոստոսի 23-ին Զբոսաշրջության ազգային տնօրինությունն այդ տարածքը հայտարարել է զբոսաշրջային ազգային նշանակության բնական օբյեկտ։

Տուլկանի տեղական խորհրդի որոշմամբ՝ 2005 թվականից գերեզմանը կրում է Խոսե Մարիա Ասաել Ֆրանկո Գերրերոյի անունը։ 2009 թվականին իրականացվեց գերեզմանի վերակառուցումը, անցկացվեց գիշերային լուսավորության համակարգ։
660 px|center|thumb|Գերեզմանի համայնապատկերը

## Տես նաև
* Գերեզմանոց

## Ծանոթագրություններ

## Արտաքին հղումներ
* Տուլկանի գերեզմանի ձևավոր թփերը (Էկվադոր)
*  Գերեզման-նոճիանոց Տուլկանում
Երկու հրանոթ

**«Երկու հրանոթ»** (), ռեժիսոր Բալտազար Կորմակուրի կատակերգական, դետեկտիվ մարտաֆիլմը Բլեյք Մաստերսի սցենարով։ Գլխավոր դերերում՝ Մարկ Ուոլբերգ և Դենզել Վաշինգտոն։ Պրեմիերան ԱՄՆ-ում տեղի է ունեցել 2013 թվականի օգոստոսի 16-ին։

## Սյուժե
Թմրամիջոցների օգտագործման դեմ պայքարի գործակալին (Դենզել Վաշինգտոն) և ռազմածովային հետախուզության ավագին (Մարկ Ուոլբերգ), որ այլ անվան ներքո գտնվում են նարկոկարտելում, հանձնարարվում է թալանել բանկը, որը մաֆիան օգտագործում է փող լվանալու համար։ Կողոպուտից հետո զույգը պարզում է, որ իրենց գողացած 43 միլիոն դոլար գումարը պատկանում է կենտրոնական հետախուզական վարչությանը, այլ ոչ թե մաֆիային և որոշում են պարզել, թե ով է իրենց դեմ գործում։

## Դերերում

## Նկարահանումներ
Ֆիլմը նկարահանվել է Լուիզիանայում և Նյու Մեքսիկոյում 2012 թվականի հունիսի 11-ից օգոստոսի 14-ը։

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2013 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան կոմիքսների էկրանավորումներ
Կատեգորիա:Ամերիկյան մարտաֆիլմեր
Կատեգորիա:Բալտազար Կորմակուրի ֆիլմեր
Կատեգորիա:Նոր Օռլեանում նկարահանված ֆիլմեր
Կատեգորիա:Ֆիլմեր թմրանյութերի մասին
Կատեգորիա:Ֆիլմեր, որոնց գործողությունները տեղի են ունենում Տեխասում
Անտոն Մակուրին

**Անտոն Յուրևիչ Մակուրին** (, ), ռուս ֆուտբոլիստ։ Խաղացել է կենտրոնական կիսապաշտպանի դիրքում։

## Կարիերա
«Տոմ» ակումբի սան է։ 2013/14 մրցաշրջանում խաղացել է Տոմսկի ակումբի երիտասարդական կազմում։ 2014/15 մրցաշրջանում ընդգրկվել է «Տոմ-2» ֆարմ-ակումբի հայտացուցակում, խաղացել է ՊՖԼ առաջնությունում։ Այդ մրցաշրջանում թիմի կազմում անցկացրած 24 խաղում աչքի է ընկել երեք խփած գոլերով։ 2015/16 մրցաշրջանը նույնպես անցկացրել է «Տոմ-2» ակումբում, որտեղ 23 խաղում խփել է 4 գոլ։ 2015 թվականի հուլիսի 11-ին ՖԱԼ առաջնության՝ «Սպարտակ-2» ակումբի դեմ խաղում կատարել է նորամուտը «Տոմ» ակումբի հիմնական կազմում՝ հանդիպման վերջում փոխարինելով Կիրիլ Պոգրեբնյակին։

2016/17 թվականի մրցաշրջանն սկսել է «Տոմ» ակումբի երիտասարդական կազմում, սակայն ձմռանը տեղափոխվել է թիմի հիմնական կազմ այն բանից հետո, երբ ֆինանսական մեծ խնդիրների պատճառով ակումբից հեռացել են մեծ թվով խաղացողներ։ 2017 թվականի մարտի 11-ին նա կատարել է իր նորամուտը ՌՖՊԼ-ում՝ դուրս գալով փոխարինման ԲԿՄԱ ակումբի դեմ խաղում։ 2017 թվականի հունիսի 22-ին երկու տարով երկարաձգել է Տոմսկի ակումբի հետ կնքած պայմանագրի ժամկետը։ Հիմնական կազմում առաջին գոլը խփել է 2017 թվականի նոյեմբերի 12-ին՝ գրավելով «Ավանգարդ» ակումբի դարպասը։

## Անձնական կյանք
2019 թվականի հունվարի 10-ին ամուսնացել է Դարյայի հետ։

## Ակումբային վիճակագրություն

## Ձեռքբերումներ
**«Տոմ»**
* ՖԱԼ առաջնության բրոնզե մեդալակիր – 2018/2019

## Ծանոթագրություններ

## Արտաքին հղումներ
* Ֆուտբոլիստի էջը  «Տոմ» ակումբի պաշտոնական կայքում 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տոմի ֆուտբոլիստներ
Մատենագրութիւնք (5115, Եփրեմ Ասորի)

**Եփրեմ Ասորի, Մատենագրութիւնք** (5115), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5115 թվի տակ։ Ձեռագիրը գրվել է 13-րդ դարում։ Գրված է թղթի վրա, որը ունի 13x10 չափս։ Ձեռագիրը կազմված է 259 թերթից։ Գրված է միասյուն, բոլորգրով։ Պահպանակն ունի ուղղագիծ երկաթագիր էջ, գրված է՝ մագաղաթ 7-ի վրա՝ անընթեռնելի։ Կազմը՝ կաշեպատ տախտակ դրոշմազարդ։ Հիշատակարան՝ 96դ, 257բ, հետագաjի՝ պահպանակ Ա (17-րդ դար) Ե (1904 թ.):
## Բովանդակություն
* ՅԱւետարանաց մեկնութենէ (թարգմանութիւն Աւետարանի), Ճառք, Խրատք, Աղօթք։
## Ծանոթագրություններ

Կատեգորիա:Մատենադարանի ձեռագրեր
Թուրքմենստանի պետական բժշկական համալսարան

**Թուրքմենստանի պետական բժշկական համալսարան** (), Թուրքմենստանի Հանրապետության բժշկական թեքումով բարձրագույն ուսումնական հաստատություն։ Գտնվում է Թուրքմենստանի Հանրապետության առողջապահության և բժշկական արդյունաբերության և կրթության նախարարության ենթակայության տակ։

## Պատմություն
Համալսարանը հիմնվել է 1931 թվականի դեկտեմբերի 29-ին Թուրքմենստանի բժշկական պետական ինստիտուտ անվամբ։ 1981 թվականի «Ազգերի ընկերություն» շքանշանով պարգևատրվելուց հետո Թուրքմենական միաբանության կողմից վերանվանվել է Ազգերի ընկերություն բժշկական պետական ինստիտուտ։ Ինստիտուտը տվյալ անվանումը կրում է մինչև 1997 թվականի վերջը, երբ նորից վերանվանվեց Թուրքմենստանի պետական բժշկական ինստիտուտ։

2010 թվականի օգոստոսի 27-ին Թուրքմենստանի պետական բժշկական ինստիտուտը Թուրքմենստանի նախագահի՝ Գոիրբանգուլի Բերդիմուխամեդովի հրամանով լուծարվել է։ Հետագայում նրա հիմքի վրա կառուցվել է Թուրքմենստանի պետական բժշկական համալսարան, որը դարձավ ինստիտուտի գույքի նոր տերը։ 2010 թվականի օգոստոսի 27-ին համալսարանը տեղափոխվում է նոր շենք, որը գտնվում է, այպես կոչված, «բժշկական քաղաքի» Արչաբիլ պողոտայում, որը գտնվում էր Առողջապահության նախարարությունից և բժշկական հիմնարկությունից ոչ հեռու։

Համալսարանի հիմնական խնդիրներն է բժշկական հիմնարկություններում ու դեղագործական ձեռնարկություններում թուրքմեն բարձրորակ բժիշկների և մասնագետների ապահովության պահպանումը։ Բացի դրանից, բուհերում կարևոր աշխատանքային ուղությունները դիագնոստիկայի նոր մեթոդների և հիվանդությունների բուժումների մշակումն է։ Ինչպես նաև թուրքմենների առողջապահական հիմնարկների գործունեության համար  գիտական կենտրոնների կատարելագործումը։

## Ֆակուլտետներ
Բացման ժամանակ՝ 2010 թվականի սեպտեմբերի 1-ին, կրթությունը բաժանվում էր հինգ ֆակուլտետների՝ բուժական, մանկաբուժական, ատամնաբուժական, դեղագործական և բուժ-պրոֆիլակտիկ։ Մեկ տարի անց՝ 2011 թվականին, համալսարանում բացվում է սպորտային բժշկության ֆակուլտետ։ 2012 թվականին բացվեց բժիշկների կատարելագործման և հետդիպլոմային պատրաստվածության բժիշկների ֆակուլտետը։ Բացվեց նաև ռազմական բժշկության ֆակուլտետ։ 2015 թվականին բժշկական պետական համալսարանում բացվեցեց «առողջապահական և համաճարակաբանական ծառայության» մասնագետների պատրաստման ֆակուլտետ։

## Համալսարանի կենտրոններ
Համալսարանին կից աշխատում են հետևյալ կենտրոնները

*Ատամնաբուժական ուսումնական արտադրական կենտրոն
*Աչքերի հիվանդությունների գիտա-կլինիկական կենտրոն
*Մոր և մանկան հսկողության ուսումնագիտական կենտրոն
*Բժշկական կենսատեղնիկական գիտահետազոտական կենտրոն
*Սպորտային բժշկության գիտահետազոտական կենտրոն

## Պատվո պարգևներ
1981 թվականին ինստիտուտը ազգային առողջապահությունը և  բժշկական գիտությունները զարգացնելու և նրանց ծառայելու,  բարձրորակ մասնագետներ պատրաստելու համար  պարգևատրվել է «Ազգերի ընկերություն» շքանշանով։

2011 թվականին համալսարանը ստացել է  պարգև՝ Եվրոպական որակ կոմիտեի կողմից, Եվրոպական բիզնես ասամբլեայի «կրթական ծառայությունները բարձր որակի հասցնելու» անվանակարգում։

2012 թվականին համալսարանը ընդրգկվել է  Առողջապահության համաշխարհային կազմակերպության Բժշկական ուսումնական հաստատությունների համաշխարհային կատալոգի տվյալների բազայի «Ավիցեննա» կատալոգում։

## Ծանոթագրություններ

## Արտաքին հղումներ
*
Շարակնոց (5091)

**Շարակնոց** (5091), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5091 թվի տակ։ Ձեռագիրը գրվել է 1561 թվականին Մակար աբեղա գրիչի կողմից Իննակնեան վանքում։ Կազմող եղել է Ստեփանոսը (17-րդ դար)։ Ստացողը եղել է Պետրոս աբեղան։ Գրված է թղթի վրա, որը ունի 16x10 չափս։ Ձեռագիրը կազմված է 330 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոծմազարդ կտավ։ Հիշատակարաններ գրչի՝ 48ա, 317բ, 330ա, կազմողի՝ 318ա (17-րդ դար), հետագայի՝ 161բ (1734 թ.), 161 (1880 թ.):
## Ծանոթագրություններ

Կատեգորիա:Մատենադարանի ձեռագրեր
Ջոն Լունդվիկ

**Ջոն (Յոն) Լունդվիկ**,  (), շվեդ երգիչ, երաժիշտ, ներկայացրել է Շվեդիան «Եվրատեսիլ 2019»-ում Թել Ավիվում։

## Կենսագրություն
Ծնվել է 1983 թվականին Լոնդոնում։ Երբ նա մեկ շաբաթական էր, նրան որդեգրել է Միացյալ Թագավորությունում բնակվող շվեդ զույգը։

Սկզբում ընտանիքն ապրել է Լոնդոնում, իսկ երբ Ջոնը 6 տարեկան էր, նրանք տեղափոխվել են Շվեդիա։

Ջոնի իր երաժշտական կարիերայում առաջխաղացում տեղի է ունեցել 2010 թվականին, երբ նա գրել է «When You Tell the World You’re Mine» երգը շվեդ Վիկտորիա թագաժառանգ արքայադստեր հարսանիքի համար։

Այնուհետև նա մասնավորապես երաժշտություն է գրել շվեդական «Անաշխատ փողեր» կինոֆիլմի և «Կայսրություն» հեռուստասերիալի համար։

Գրել և կատարել է 2016 թվականին Ռիոյում անցկացված Ամառային օլիմպիական խաղերում  իր երկրի (Շվեդիա) պաշտոնական երգը՝ «All About The Games»:

2018 թվականին առաջին անգամ մասնակցել է Մելոդիֆեստիվալեն շվեդական երգի մրցույթին, որը ծառայում է որպես Եվրատեսիլում Շվեդիայի ազգային ընտրության եզրափակիչ։ «My Turn» երգով զբաղեցրել է 3-րդ տեղը։

2019 թվականին կրկին մասնակցել է նույն մրցույթին և հաղթել «Too Late for Love» երգով։ Բացի այդ, նա հեղինակել է նույն թվականին Եվրատեսիլում հնչած ևս մեկ երգ՝ «Bigger than Us» երգը, որով Մայքլ Ռայսը ներկայացրել է Մեծ Բրիտանիան։

Եվրատեսիլ 2019-ի եզրափակչում, որ տեղի է ունեցել մայիսի 19-ին, ժյուրիից ստացել է ավելի շատ միավորներ, քան մյուս մասնակիցները, սակայն հանդիսատեսի քվեարկության արդյունքների հայտարարումից հետո հայտնվել է 6-րդ տեղում։

## Ծանոթագրություններ

Կատեգորիա:21-րդ դարի երգիչներ
Կատեգորիա:Եվրատեսիլ 2019 երգի մրցույթի մասնակիցներ
Կատեգորիա:Շվեդ երաժիշտներ
Կատեգորիա:Շվեդ երգիչներ
Կատեգորիա:Շվեդ կոմպոզիտորներ
Աննա Անկեր

**Աննա Անկեր** (, ), 19-րդ դարի դանիացի նկարչուհի։

Նկարիչ Միքայել Անկերի կինը։

## Կենսագրություն
Աննա Քրիստինե Բրոյնումը () ծնվել է 1859 թվականի օգոստոսի 18-ին Յուտլանդիայի հյուսիսում գտնվող դանիական ձկնորսական Սկագեն ավանում։ Հայրը եղել է վաճառական Էրիկ Անդերսեն Բրոյնումը (, 1820-90), իսկ մայրը՝ Անե Խեդվիգ Մյոլերը (, 1826-1916)։ Աննան եղել է ընտանիքի վեց երեխաներից հինգերորդը, նա մանկուց հետաքրքրված է եղել գեղանկարչությամբ, ծանոթ է եղել սկագենցի շատ նկարիչների հետ։ Սովորել է գեղանկարչություն Կոպենհագենում, այնուհետև՝ Փարիզում։ 1880 թվականին Աննան ամուսնացել է նկարիչ Միքայել Անկերի հետ։ 1883 թվականին ծնվել է Աննայի աղջիկը՝ Հելգա Անկերը։ Նկարչուհին շարունակել է նկարել ամուսնության ընթացքում, նա մշակել է իր սեփական ոճը, դրսևորվել է որպես բնորոշ նկարիչ և ուշադիր գունանկարիչ։ Աննայի ստեղծագործությունները կարևոր դեր են ունեցել Սկանդինավյան գեղանկարչության մեջ ռեալիզմի հաստատման գորոծում՝ «Կապույտ Անե» (1882), «Աղջիկը խոհանոցում» (1883-1886)։ Աննա Անկերը նախընտրել է նկարել ինտերիերներ և հասարակ տեսարաններ առօրյա գյուղացու, ձկնորսի, նրանց կանանց և երեխաների կյանքից։
Աննան և Միքայելը պատկերված են դանիական կրոնի 1000 թղտադրամի վրա։

## Հայտնի աշխատանքներ
* «Ձկնորսի կարող աղջիկը» (, մոտ․ 1890)
* «Միջօրեի ակնթարթի մեջ» (, մոտ․ 1914)
* «Երտասարդ աղջիկը ծաղկեփունջ է պատրաստում» (, մոտ․ 1885)
* «Որսորդի ծեր կինը» (, 1892)
* «Ֆրյու Բրոնյում» (, 1890)
* «Հարսանիք Սկագենում» (, 1914)
* «Հավաքված առաքյալներ» (, 1903)
* «Գուլպաներ կարող տղամարդը» (, մոտ․ 1900-1910)
* «Արևի լույսը սենյակում» (, 1921)։

## Պատկերասրահ

Anna Ancher1.jpg|«Արևի լույսը կապույտ սենյակում»
Syende fiskerpige.jpeg|«Կարող ձկնորսի աղջիկը»
Anna Ancher3.jpg|Նկարչուհու մոր դիմանկարը


## Ծանոթագրություններ

## Արտաքին հղումներ
* Анна Анкер на artcyclopedia.com
* Анна Анкер на zeno.org
* Анна Анкер на kulturarv.dk

Կատեգորիա:20-րդ դարի նկարչուհիներ
Կատեգորիա:19-րդ դարի կին արվեստագետներ
Կատեգորիա:Դանիացի նկարչուհիներ
Կատեգորիա:Դանիացի կին արվեստագետներ
Կատեգորիա:Նկարիչների կանայք
Լոուել (Մասաչուսեթս)

**Լոուել** քաղաք Միդլսեքս շրջանում, ԱՄՆ-ի Մասաչուսեթս նահանգում։ 2014 թվականի տվյալներով քաղաքի բնակչության թիվը կազմում է 109 645 մարդ։ Նահանգի չորրորդ խոշոր քաղաքն է։ Համարվում է վարչական  կենտրոններից մեկը Միդլսեքս շրջանի հյուսիսում։

## Պատմություն
Քաղաքը հիմնադրվել է 1820 թվականին որպես կենտրոն տեքստիլ արդյունաբերություն Բոստոնից հյուսիս-արևմուտքում գտնվող Մերիմաք գետի վրա՝ հարևան Զելսֆորդի տարածքում։ Այն եղել է բարգավաճ արդյունաբերական կենտրոն 19-րդ դարի ընթացքում, որը գրավել է շատ ներգաղթյալների։ Քաղաքը անվանել են Ֆռանցիս Քաբոթ Լոուելի պատվին։ 1850 թվականից Լոուելը համարվում էր ԱՄՆ-ի ամենամեծ արդյունաբերական համալիրը։ Թեթև արդյունաբերությունում վերամշակում էին Ամերիկայի հարավում աճեցված բամբակը։ 1860 թվականին այստեղ ավելի շատ բամբակ էր արտադրվում, քան բոլոր 11 հարավային  նահանգներում, որոնք հետագայում ձևավորեցին Ամերիկայի Համադաշնային Նահանգներ։ Առաջին համաշխարհային պատերազմի տարիներին Լոուելում բնակչության թիվը հասնում էր 110,000-ի։ 1970-ական թվականներին Լոուելը դարձավ Մասաչուսեթ նահանգի տնտեսական հրաշքի մի մասը քաղաքի Wang Laboratories շտաբի շնորհիվ։

## Հայտնի բնիկներ
*Գրող Ջեք Քերուակը ամենավառ ներկայացուցիչներից է Բիթ սերնդի
* Ինժեներ Ռոջեր Բեժոլաիսը առաջիններից էր, ով նախազգուշացրեց  Չելենջեր տիեզերանավի աղետի հնարավորության մասին։
* Պրոֆեսիոնալ բռնցքամարտիկ Միկի Ուորդ։
* Ծովանկարիչ Վալտեր Դին։

## Սպորտ
### Սպորտային հարմարություններ
* «Էդվարդ Ա Լելաշոր» բեյսբոլի մարզադաշտը, որը գտնվում է Մասաչուսեթ նահանգի Լոուել համալսարանում գտնվող Lowell Spinners բեյսբոլի  թիմի համար։
* Tsongas  կենտրոնը  հանդիսանում է սպորտային խաղերի և համերգների բազմակողմանի վայր, որտեղ հոկեյի խաղերի համար կա 6.500 նստավայր, իսկ համերգների ընթացքում`7.800 նստավայր։ 2006 թվականի ապրիլի 1-ին այստեղ անցկացվեց Կյոռլինգի աշխարհի խաղերը տղամարդկանց շրջանում։
* Քաուլիի հուշամարզադաշտ
* Սամպասի տաղավար
* Stoklosa շրջանավարտների դաշտ - բեյսբոլի դաշտ
* Մարզական կենտրոն Կոստելո։

## Ծանոթագրություններ

Կատեգորիա:1653 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Մասաչուսեթսի քաղաքներ
Դեյվիդ Հարբոր

**Դեյվիդ Քաննեթ Հարբոր** (, ), ամերիկացի թատրոնի և կինոյի դերասան։ «Ոսկե գլոբուս» և «Էմմի» մրցանակների թեկնածու։

## Կենսագրություն
Դեյվիդ Հարբորը սովորել է նյույորքյան Բիրամ Հիլս միջնակարգ դպրոցում, դերասաններ Շոն Մահերի և Էյալ Փոդելի հետ։ 1997 թվականին ավարտել է Հանովերում գտնվող Դարտմուտի քոլեջը։

Հարբորի մասնագիտական կարիերան սկսվել է 1999 թվականին Բրոդվեյում, որտեղ նա խաղացել է «Անձրև վաճառողը» բեմադրությունում։ Նույն թվականին նա մատուցողի դեր է ստացել «Կարգ ու կանոն» հեռուստասերիալում։ 2005 թվականին Հարբորը առաջադրվել է «Թոնի» մրցանակին՝ «Ո՞վ է վախենում Վիրջինա Վուլֆից» բեմադրության համար։

2000-ականներին Դեյվիդ Հարբորը ստանում է նկատելի դերեր «Գթասրտության քվանտ», «Փոփոխությունների ճանապարհ» և «State of Play» ֆիլմերում։

Իրական հայտնիություն է նրան բերել Ջիմ Հոփերի դերը «Տարօրինակ դեպքեր» գիտաֆանտաստիկ հեռուստասերիալում։

2017 թվականի մայիսին հայտնի դարձավ, որ Դեյվիդը գլխավոր դեր է խաղալու «Հելլբոյ» ֆիլմում, որը մեծ էկրաններ է դուրս եկել 2019 թվականի ապրիլի 11-ին։

2018 թվականի հունվարին համացանցում հայտնվեց նորություն այն մասին, որ դերասանը համաձայնվել է անցկացնել իր երկրպագուհիներից մեկի ամուսնության արարողությունը։ Աղջիկը իր Թվիթթերյան միկրոբլոգում հրապարակում է կատարել, որտեղ հարցրել է, թե նա ինչ պետք է անի, որպիսի Դեյվիդ Հարբորը սեպտեմբերին անցկացնի իր ամուսնության արարողությունը։ Դերասանը արձագանքեց նամակին, ասելով, որ նրա հրապարակումը պետք է 125 հազար ռեթվիթ հավաքի։ Հաղորդագրությունը առաջին օրերի ընթացքում անհրաժեշտ ռեթվիթեր հավաքեց։

## Ընտրյալ ֆիլմագրություն

## Ծանոթագրություններ

## Արտաքին հղումներ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Դերասաններ այբբենական կարգով
Օմահայի Նեբրասկայի համալսարան

**Օմահայի Նեբրասկայի համալսարան** (), պետական համալսարան Օմահայում՝ Նեբրասկայում և ԱՄՆ-ում։ Նեբրասկա նահանգի համալսարանի հինգ մասնաճուղերից մեկը։ Ստեղծվել է 1908 թվականին, որպես **Օմահայի համալսարան**, իսկ 1931 թվականին անվանափոխվել է **Օմահայի քաղաքական համալսարան**։ Ներկայիս անվանումը ստացել է 1968 թվականին Նեբրասկայի համալսարանի միաձուլումից հետո։

## Պատմություն
### Օմահայի համալսարան
Օմահայի համալսարանը ստեղծվել է 1908 թվականին Հյուսիսային Օմահայի մոտակայքում` Kountze Place-ում։ 1909-ից մինչև 1917 թվականներին դասերը տեղի են ունեցել Ռեդիք Մանսիոնում։ Հիմնադրվել է Երիցական Հոգևոր Ճեմարանից մի քանի թաղամաս հյուսիս։ Հիմնադրումից հետո դասախոսների մեծ մասը հավաքագրվել են ճեմարանի, ինչպես նաև Բելիվյու քոլեջի դասախոսներից։ Առաջին տարում համալսարան ընդունվել է 26 ուսանող, որոնց մեծամասնությունը ավարտել է Օմահայի կենտրոնական ավագ դպրոցը։ Համալսարանի առաջին չորս նախագահներից երեքը ձեռնադրվել են Երիցական նախարարների կողմից։

## Համալսարանի կառուցվածքը
Համալսարանը կազմված է երկու կամպուսներից․ հյուսիսային և խաղաղօվկիանոսյան կամպուսից (անգլ. Pacific Campus, նախկինում կոչվում էր հարավային կամպուս).

### Քոլեջներ
* Արվեստի և գիտության քոլեջ (*College of Arts and Sciences*)
* Զլմ-ների, գեղարվեստական և հանգույցային քոլեջ (*College of Communication, Fine Arts, and Media*)
* Մանկավարժական քոլեջ (*College of Education*)
* Հանրային կապի և համայնքային ծառայությունների քոլեջ (*College of Public Affairs and Community Servic*e)
* Մագիստրատուրա (*Graduate Studies*)
* Միջազգային հետազոտություններ (*International Studies*)
* Ակադեմիայի ուսումնասիրության ծառայություն (*Service-Learning Academy*)

## Հայտնի շրջանավարտներ և ուսուցիչներ
* Փիթեր Ֆոնդա

## Ծանոթագրություններ

## Արտաքին հղումներ
* Официальный сайт
* Официальный сайт спортивной команды университета

Կատեգորիա:Համալսարաններ այբբենական կարգով
Կատեգորիա:1908 հիմնադրումներ
Սան Ֆրանսիսկու ազգային անտառ

**Սան Ֆրանսիսկու ազգային անտառ** (), ազգային անտառ Բրազիլիայի Ակրի նահանգում։

## Տեղագրություն
Սան Ֆրանսիսկու ազգային անտառը գտնվում է Ակրի նահանգի Սենա Մադուրեյրա մունիցիպալիտետում։ Ունի 21147.67 հա տարածք։ Այն Ամազոն բիոմում է։ Անտառը հարում է Մակաո ազգային անտառին, որը գտնվում է հյուսիսում։ Համանուն գետը հոսում է անտառի հյուսիսային հատվածով։ Չիկո Մենդեսի արդյունահանող արգելոցը հարավային մասից տեղակայված է որոշակի հեռավորության վրա՝ Յակո գետի հակառակ կողմում։

## Պատմություն
Սան Ֆրանսիսկու ազգային անտառը ստեղծվել է 2001 թվականի օգոստոսի 7-ին՝ դաշնային հրամանագրով։ Այն կառավարվում է Չիկո Մենդեսի Կենսաբազմազանության պահպանության ինստիտուտի կողմից (*ICMBio*)։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Նպատակն է աջակցել անտառային ռեսուրսների կայուն բազմակի օգտագործմանը և գիտական հետազոտությունների իրականացմանը՝ շեշտը դնելով հայրենի անտառների կայուն շահագործման մեթոդների վրա։

Մակաոյի և Սան Ֆրանսիսկուի ազգային անտառների խորհրդատվական խորհուրդը ստեղծվել է 2002 թվականի հունվարի 17-ին։ 2008 թվականի օգոստոսի 17-ին *INCRA*-ն անտառը ճանաչեց որպես ագրոարդյունահանման ծրագիր 25 ընտանիքի համար։ 2010 թվականի դեկտեմբերի 1-ին *INCRA*-ն անտառը հանձնեց Չիկո Մենդեսի Կենսաբազմազանության պահպանության ինստիտուտին։ Կառավարման ծրագիրը հաստատվել է 2016 թվականի մայիսի 25-ին։

## Ծանոթագրություններ

## Աղբյուրներ
*
*
*

Կատեգորիա:Բրազիլիայի ազգային անտառներ
Ալեքսանդր Զախլեստին

**Ալեքսանդր Սերգեևիչ Զախլեստին** (, ), ռուս ֆուտբոլիստ, մարզիչ։

## Գործունեություն
Կիրովի «Շիննիկ» մարզադպրոցի սան է։ 20 տարեկանում սկսել է պրոֆեսիոնալ կարիերան տեղի «Դինամո» ակումբում, որտեղ անցկացրել է կարիերայի մեծ մասը։ Ընդհանուր առմամբ բոլոր ակումբներում Ռուսաստանի առաջնությունում անցկացրել է 307 խաղ և խփել 28 գոլ։ Վերջին ժամանակներում եղել է թիմի ավագ։ Երեք մրցաշրջան խաղացել է առաջին դիվիզիոնում՝ հանդես գալով «Սադովիկ» (Ստեռլիտամակ) և Ուլյանովսկի «Վոլգա» ակումբներում։ Դրանից հետո խաղացել է Սարատովի Սոկոլ և Չելյաբինսկի «Չելյաբինսկ» ակումբներում։

2018 թվականին դարձել է «Ֆակել» (Կիրով) ակումբի խաղացող մարզիչ։ 2019 թվականին դարձել է «Ֆանկոմ» ակումբի գլխավոր մարզիչ։

## Ծանոթագրություններ

## Արտաքին հղումներ
* 

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Աբանոեթի

**Աբանոեթի** (), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։

## Դիրք
Գտնվում է ծովի մակարդակից 600 մետր բարձրության վրա։ Շրջկենտրոն Ամբրոլաուրից հեռու է 13 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 102 մարդ։

## Ծանոթագրություններ

Կատեգորիա:Վրաստանի բնակավայրեր
Կատեգորիա:Վրաստանի գյուղեր
Կատեգորիա:Ամբրոլաուրի շրջան
Մաշտոց (5116)

**Մաշտոց** (5116), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5116 թվի տակ։ Ձեռագիրը գրվել է 15-րդ դարում, 1685 թվականին, Տեր Գրիգոր (Բ) գրիչի կողմից Խդրօ գիւղ (Բ)-ում։ Գրված է թղթի վրա, որը ունի 14x10 չափս։ Ձեռագիրը կազմված է 180 թերթից։ Գրված է միասյուն, բոլորգրով։ Պահպանակն ունի մագաղաթ 1, ուղղագիծ երկաթագիր, Պետրոսի առաքելոյ թուղթ Ա։ Կազմը՝ լուսանցազարդ։ Հիշատակարան նորոգող գրչի՝ 11բ, 65բ, 130բ, (1685 թ․), հետագայի՝ 179ա (1686 թ․), 11բ, 65բ (18-րդ դար)։

## Ծանոթագրություններ

Կատեգորիա:Մատենադարանի ձեռագրեր
Պայակումբուհ

մինի|աջից|Պայակումբուհի քարտեզը

**Պայակումբուհ** (), քաղաք Ինդոնեզիայի Հարավային Սումատրա նահանգում։ Քաղաքը մունիցիպալիտետ է՝ ինքնավար վարչական միավոր։ Բնակչությունը՝ ։

## Աշխարհագրական դիրք
Քաղաքը գտնվում է նահանգի արևելյան հատվածում՝ Սումատրա կղզու արևմուտքում, Սագո լեռներից հյուսիս։ Ծովի մակարդակից բացարձակ բարձրությունը 533 մետր է։

Պայակումբուհը գտնվում է նահանգի վարչական կենտրոն Պադանգից 77 կմ հյուսիս - հյուսիս-արևելք (*NNE*)։

## Վարչական բաժանում
Մունիցիպալիտետի տարածքը բաժանվում է հինգ շրջանների (*kecamatan*), որոնք իրենց հերթին բաժանվում են 76 գյուղերի (*kelurahan*)։ Տարածքը կազմում է 80,43 կմ2։

## Բնակչություն
Ըստ 2010 թվականի պաշտոնական մարդահամարի՝ բնակչությունը կազմում է 91 279 մարդ։

*Բնակչության դինամիկ շարժը ըստ տարիների*

Քաղաքի ազգային կազմում գերակշռում են մինանգկաբաու ազգի ներկայացուցիչները, ապրում են նաև չինացիներ, ճավացիներ և բատակներ։

## Տրանսպորտ
Ամենամոտ օդանավակայանը գտնվում է Պադանգ քաղաքում։

## Ծանոթագրություններ

Կատեգորիա:Ինդոնեզիայի քաղաքներ